**Muntlig spørsmål - fylkestingets junisamling 2016**

**fra representanten O. J. Rødvei, H**

**Spørsmål til Fylkesrådet**DELTAKELSE PÅ KONFERANSER  
  
Vi har registrert at Tromskonferansen var planlagt gjennomført i mai, men dog utsatt. Flere andre konferanser har blitt gjennomført i og utenfor fylket.  Mange av disse er av stor nytte og interesse for valgte representanter til fylkestinget. Utfordringen er at det ikke finnes et system for informasjon til, eller invitasjon av, representantene til disse konferansene. Således mister representantene nyttig informasjon som ville gjort dem bedre i stand til å løse sitt verv som fylkestingsrepresentant.   
  
Denne problemstillingen er tatt opp både i gruppeledermøte og i komite for Plan og Økonomi. Det er avvist som en problemstilling.

Spørsmål:

Er det ønske om, og interesse for, å gjøre noe med dette fra fylkesrådets side?

**Svar fra fylkesrådsleder (inntil 2. minutter):**

Tromskonferansen skulle være arrangert 10.-11.mai i Tromsø. Denne ble avlyst og utsatt grunnet streik i hotellbransjen. Ny dato for Tromskonferansen er 26. og 27. oktober.

Fylkesrådet har i ulike sammenhengen behov for å invitere med seg politikere fra fylkestinget til møter i egenregi. I disse tilfeller gjøres det en avklaring på dekking av kostnadene med fylkesordføreren i forkant, jf. Godtgjøringsreglementet.

Fylkesrådet inviteres til møter og konferanser i regi av sine posisjoner som fylkesråder/fylkesråd. Invitasjoner som omfatter fylkestingets medlemmer håndteres av fylkesrordføreren, som er fylkestingets leder.

Ut fra spørsmålet fra representanten Rødvei er det uvisst om det er spesifikke konferanser representanten savner invitasjon til.